



CONTRACT DE FURNIZARE 
nr………/………….din data de ………………….     


1. În temeiul Legii nr. 98/2016 privind achiziţiile publice, s-a încheiat prezentul contract de furnizare între:

COMUNA TOPALU,  adresa în sat Topalu, Comuna Topalu, str. Preot Luca Nicolae, nr. 301, jud. Constanța, cod fiscal: 7249808, tel. 0241256002, fax: 0241256206, e-mail: dezvoltare@comunatopalu.ro, reprezentată prin Dl. Stanciu Valentin, Primar al Comunei TOPALU, în calitate  de Achizitor, pe de o parte.

şi 

....................................., cu sediul în……………………….., nr………. județ/sector………..….., cod poştal………………, telefon……………., fax……………….. , înregistrată prin………………………, CUI/CIF……………, reprezentată legal prin…………………………………….., în calitate de Furnizor, pe de altă parte.

2. Definiţii 
2.1 În prezentul contract următorii termeni vor fi interpretaţi astfel:
a. contract – reprezintă prezentul contract şi toate Anexele sale;
b. Achizitor şi Furnizor – părţile contractante, aşa cum sunt acestea numite în prezentul contract;
c. preţul contractului – preţul plătibil Furnizorului de către Achizitor, în baza contractului, pentru îndeplinirea integrală şi corespunzătoare a tuturor obligaţiilor asumate prin contract;
d. produse – echipamentele, maşinile, utilajele, orice alte bunuri, cuprinse în anexa/anexele la prezentul contract, pe care Furnizorul se obligă, prin contract, să le furnizeze Achizitorului;
e. servicii – servicii aferente livrării produselor, respectiv activităţi legate de furnizarea produselor, cum ar fi transportul, asigurarea, instalarea, punerea în funcţiune, asistenţa tehnică în perioada de garanţie, şi orice alte asemenea obligaţii care revin Furnizorului conform garanţiei comerciale a produselor şi a prezentului contract;
f. origine – locul unde produsele au fost realizate, fabricate. Produsele sunt fabricate atunci când prin procesul de fabricare, prelucrare sau asamblare majoră şi esenţială a componentelor rezultă un produs nou, recunoscut comercial, care este diferit, prin caracteristicile sale de bază, prin scop sau prin utilitate, de componentele sale. Originea produselor şi serviciilor poate fi distinctă de naţionalitatea Furnizorului;
g. destinaţie finală – locul unde Furnizorul are obligaţia de a furniza produsele;
h. forţa majoră – un eveniment mai presus de controlul părţilor, care nu se datorează greşelii sau vinei acestora, care nu putea fi prevăzut la momentul încheierii contractului şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, greve, incendii, inundaţii sau orice alte catastrofe naturale, restricţii apărute ca urmare a unei carantine, embargou, grevă enumerarea nefiind exhaustivă ci enunțiativă. Nu este considerat forță majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;
i. zi - zi calendaristică; an – 365 de zile;

3. Interpretare
3.1 În prezentul contract, cu excepţia unei prevederi contrare, cuvintele la forma singular vor include forma de plural şi vice versa, acolo unde acest lucru este permis de context.
3.2 Termenul “zi” sau “zile” sau orice referire la zile reprezintă zile calendaristice dacă nu se specifică în mod diferit.

4. Obiectul şi preţul contractului
4.1 Furnizorul se obligă să transmită proprietatea, să predea şi să livreze produsul/produsele prevăzute în Ofertă, în termenele și în condițiile ofertate, în conformitate cu obligațiile asumate prin prezentul contract.
4.2 Achizitorul se obligă să achiziționeze (să cumpere), să preia produsul/produsele şi să plătească Furnizorului prețul convenit pentru achiziția acestora.
4.3 Prețul total al contractului, pentru furnizarea tractorului agricol echipat cu încărcător frontal și instalație de frânare pneumatică cu compresor de aer, este de ………………… lei fără TVA, la care se adaugă TVA în cuantum de ………………… lei. Prețul total cu TVA inclus este de ………………… lei.
4.4 Prețul include tractorul, încărcătorul frontal cu cupă, instalația de frânare pneumatică, transportul la sediul Achizitorului, înmatricularea (dacă este cazul), punerea în funcțiune, instruirea personalului și asistența tehnică în perioada de garanție, conform caietului de sarcini și ofertei Furnizorului.

5. Durata contractului
[bookmark: _Hlk535503608]5.1  Durata contractului este constituită din perioada de livrare si perioada de garanție a produsului.

6. Obligaţiile Furnizorului
6.1 Furnizorul se angajează să execute, cu bună-credinţă, obligaţiile prevăzute la clauza 4.1.cu privire la produsul/produsele. Furnizorul garantează Achizitorul că produsul/produsele pot fi vândute libere de sarcini.
6.2 Furnizorul se obligă să livreze produsul/produsele  în termen de maxim 60 de zile de la data semnarii contractului de catre ambele parti. 
6.3 Furnizorul se obligă să despăgubească Achizitorul împotriva oricăror:
i) reclamaţii şi acţiuni în justiţie, ce rezultă din încălcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele, instalaţiile sau utilajele folosite pentru sau în legătură cu produsul/produsele  achiziţionate, şi
ii) daune-interese, costuri, taxe şi cheltuieli de orice natură, aferente, cu excepţia situaţiei în care o astfel de încălcare rezultă din respectarea ofertei înaintate de Furnizor .

7. Modalităţi şi termene de plată
7.1 Plata prețului contractului se efectuează în lei, prin ordin de plată, în contul Furnizorului deschis la Trezoreria Statului sau la o bancă comercială, indicat pe factură, în două tranșe:
a) Tranșa I, în cuantum de 150.000 lei (una sută cincizeci mii lei), TVA inclus, se achită în maximum 10 zile de la data livrării produsului. Livrarea se constată prin procesul-verbal de predare-primire semnat de ambele părți.
b) Tranșa a II-a reprezintă diferența dintre prețul total cu TVA prevăzut la clauza 4.3 și Tranșa I. Ea se achită cel târziu până la data de 31 mai 2027 inclusiv.
7.2 Plata se face pe baza facturii fiscale emise de Furnizor după semnarea, fără obiecțiuni, a procesului-verbal de recepție cantitativă și calitativă.
7.3 Factura va menționa numărul și data contractului, denumirea completă a produsului, seria de șasiu, prețul fără TVA, TVA-ul și prețul total. Pe factură se va arăta separat valoarea fiecărei tranșe.

8. Sancţiuni pentru neîndeplinirea culpabilă a obligaţiilor 
8.1 În cazul în care, din vina sa exclusivă, Furnizorul nu reuşeşte să-şi îndeplinească obligaţiile asumate prin contract, atunci Achizitorul are dreptul de a percepe ca penalități, o sumă echivalentă cu o cotă procentuală din prețul produselor nelivrate la termen, calculată prin aplicarea procentului dobânzii legale penalizatoare la valoarea obligației neonorate, până la îndeplinirea efectivă a obligațiilor.
8.2 Nerespectarea obligaţiilor asumate prin prezentul contract de către una dintre părţi, în mod culpabil şi repetat, dă dreptul părţii lezate de a considera contractul de drept reziliat şi de a pretinde plata de daune-interese.
8.3 Achizitorul îşi rezervă dreptul de a renunţa la contract, printr-o notificare scrisă adresată Furnizorului, fără nici o compensaţie, dacă acesta din urmă dă faliment, cu condiţia ca această anulare să nu prejudicieze sau să afecteze dreptul la acţiune sau despăgubire pentru Furnizor. În acest caz, Furnizorul are dreptul de a pretinde numai plata corespunzătoare pentru partea din  contract îndeplinită până la data denunţării unilaterale a contractului.

9. Recepţie, inspecţii şi teste
9.1 Achizitorul sau reprezentantul său are dreptul de a inspecta şi/sau testa produsele pentru a verifica conformitatea lor cu specificaţiile din anexa/anexele la contract.
9.2 Inspecțiile și testele din cadrul recepției finale (cantitative și calitative) se vor face la destinația finală a produsului, respectiv la sediul Achizitorului din comuna Topalu, str. Preot Luca Nicolae nr. 301, jud. Constanța, și vor consta în:
a) recepția cantitativă presupune identificarea fizică a tractorului și a echipamentelor livrate odată cu acesta (încărcătorul frontal cu cupă, instalația de frânare pneumatică cu compresor de aer) și verificarea concordanței acestora cu cele specificate în caietul de sarcini și în Ofertă;
b) recepția calitativă presupune verificarea funcționării tractorului și a echipamentelor în parametrii indicați în caietul de sarcini, în propunerea tehnică și în documentația tehnică a producătorului. Ea se face pe loc, la momentul livrării, de către comisia de recepție numită prin dispoziția primarului, în prezența reprezentantului Furnizorului;
c) recepția cantitativă și calitativă se finalizează prin încheierea procesului-verbal de recepție cantitativă și calitativă, semnat de ambele părți.
9.3 Dacă vreunul din produsele inspectate sau testate nu corespunde specificaţiilor, Achizitorul are dreptul să îl respingă, iar Furnizorul are obligaţia, fără a modifica preţul contractului: 	          
a) de a înlocui produsele refuzate, numai în cazul în care nu există soluţie tehnică de reparaţie (de aducere la conformitate); sau
b) de a face toate modificările necesare pentru ca produsele să corespundă specificaţiilor lor tehnice.
9.4 Dreptul Achizitorului de a inspecta, testa şi dacă este necesar de a respinge, nu va fi limitat sau amânat datorită faptului că produsele au fost inspectate şi testate de Furnizor, cu sau fără participarea unui reprezentant al Achizitorului, anterior livrării acestora la destinaţia finală.
11.5 Prevederile clauzelor 11.1 – 11.4 nu îl vor absolvi pe Furnizor de obligaţia asumării garanţiilor sau de alte obligaţii prevăzute în contract.
9.6 Afectarea integrităţii echipamentelor sau subansamblelor din vina Achizitorului, prin deformări mecanice, distrugere parţială, inundare, ardere, strivire, duce la pierderea garanţiei acordate.

10.  Livrarea şi documentele care însoţesc produsele
10.1 Furnizorul va livra produsul la sediul Achizitorului din comuna Topalu, str. Preot Luca Nicolae nr. 301, jud. Constanța, cu respectarea termenului de livrare prevăzut la clauza 6.2. Transportul se face pe cheltuiala și pe riscul Furnizorului, iar livrarea se efectuează obligatoriu în prezența unui reprezentant al Furnizorului.
10.2 La expedierea produsului/ produselor, Furnizorul are obligaţia de a comunica, în scris, atât Achizitorului, cât şi, după caz, societăţii de asigurări, datele de expediere, numărul contractului, descrierea produselor, cantitatea, locul de încărcare şi locul de descărcare.
10.3 Furnizorul va transmite Achizitorului documentele care însoţesc produsul/ produsele:
a) Cartea de identitate a vehiculului (C.I.V.) emisă de Registrul Auto Român;
b) certificatul de conformitate / omologare;
c) certificatul de garanție;
d) cartea tehnică și manualul de utilizare și întreținere, în limba română;
e) declarația de conformitate pentru încărcătorul frontal;
f) factura fiscală.
10.4 Certificarea de către Achizitor a faptului că produsul/ produsele au fost livrate parţial sau total se face după recepţie, prin semnarea de primire de către comisia de recepţie a procesului-verbal de recepţie.
10.5 Livrarea produselor se consideră încheiată în momentul în care sunt îndeplinite prevederile clauzelor privind recepţia produselor. 

11. Asigurări
11.1 Furnizorul are obligaţia de a asigura complet produsele furnizate prin contract împotriva pierderii sau deteriorării neprevăzute la fabricare, transport, depozitare şi livrare, în funcţie de termenul comercial de livrare convenit.

12. Servicii 
12. Pe lângă furnizarea efectivă a produsului, Furnizorul are obligația de a presta, fără a modifica prețul contractului, următoarele servicii accesorii:
a) transportul produsului la sediul Achizitorului din comuna Topalu, jud. Constanța;
b) punerea în funcțiune a tractorului și a echipamentelor aferente;
c) instruirea gratuită a minimum 2 persoane desemnate de Achizitor, privind exploatarea, întreținerea curentă și regulile de securitate în utilizarea tractorului și a încărcătorului frontal;
d) asistența tehnică în perioada de garanție;
e) înmatricularea produsului, dacă este cazul.
12.2. Furnizorul are obligaţia de a presta serviciile, pentru perioada de timp convenită, cu condiţia ca aceste servicii să nu elibereze Furnizorul de nici o obligaţie de garanţie asumată prin contract.

13. Perioada de garanţie acordată produselor
13.1 Furnizorul are obligaţia de a garanta că produsul/ produsele furnizate prin contract sunt noi, nefolosite, de ultimă generaţie şi încorporează toate îmbunătăţirile recente în proiectare şi structura materialelor. De asemenea, Furnizorul are obligaţia de a garanta ca produsul/ produsele furnizate prin contract nu vor avea niciun defect ca urmare a proiectului, materialelor sau manoperei (cu excepţia cazului când proiectul şi/sau materialul e cerut în mod expres de către Achizitor) sau oricărei alte acţiuni sau omisiuni a Furnizorului şi că acestea vor funcţiona în condiţii normale de funcţionare.
13.2 Perioada de garanţie acordată produselor de către Furnizor este de ………. de luni în limita a ………………. KM. Perioada de garanţie acordată la perforarea caroseriei prin coroziune este de ………..ani şi pentru defectele de vopsea de ………..ani. Perioadele de garanţie acordate produselor încep cu data recepţiei efectuate după livrarea şi instalarea acestora la destinaţia finală.
13.3 Achizitorul are dreptul de a notifica imediat Furnizorului, în scris, orice plângere sau reclamaţie ce apare în conformitate cu această garanţie.
13.4 La primirea unei astfel de notificări, dacă defecţiunea face obiectul garanţiei, lucrările de reparaţii şi înlocuirea pieselor defecte este gratuită, Furnizorul având obligaţia de a remedia defecţiunea sau de a înlocui produsul (dacă nu există soluţie tehnică de reparaţie) în perioada convenită, fără costuri suplimentarea pentru Achizitor.
13.5 Dacă Furnizorul, după ce a fost înştiinţat, nu reuşeşte să remedieze defectul în perioada convenită, Achizitorul are dreptul de a lua măsuri de remediere pe riscul şi spezele Furnizorului şi fără a aduce nici un prejudiciu oricăror alte drepturi pe care Achizitorul le poate avea faţă de Furnizor prin contract.
13.6 Constatarea defecţiunilor se va efectua la sediul reparatorilor autorizaţi ai Furnizorului în prezenţa delegatului autorizat al Achizitorului.

14. Ajustarea preţului contractului
14.1 Pentru produsele livrate şi pentru serviciile prestate, plăţile datorate de Achizitor către Furnizor sunt cele declarate în propunerea financiară, anexă la contract.
14.2 Preţul contractului este ferm şi nemodificabil pe toată durata de derulare a contractului.

15. Amendamente 
15.1 Părţile contractante au dreptul, pe durata îndeplinirii contractului, de a conveni modificarea clauzelor contractului, prin act adiţional, numai în cazul apariţiei unor circumstanţe care lezează interesele comerciale legitime ale acestora şi care nu au putut fi prevăzute la data încheierii contractului.

16. Întârzieri în îndeplinirea contractului
16.1 Furnizorul are obligaţia de a îndeplini contractul de furnizare în perioada convenită, respectiv termenul de livrare.
16.2 Dacă pe parcursul îndeplinirii contractului, Furnizorul nu respectă termenul de livrare sau de prestare a serviciilor, acesta are obligaţia de a notifica Achizitorul cu cel puţin 5 zile înainte. Modificarea datei/perioadelor de furnizare asumate prin termenul de livrare se face cu acordul părţilor, prin act adiţional.
16.3 În afara cazului în care Achizitorul este de acord cu  o prelungire a termenului de livrare, orice întârziere în îndeplinirea contractului dă dreptul Achizitorului de a solicita penalităţi Furnizorului.

17. Cesiunea
[bookmark: tree#1388]17.1 Este permisă doar cesiunea creanţelor născute din acest contract, obligaţiile născute rămânând în sarcina părţilor contractante, astfel cum au fost stipulate şi asumate iniţial.

18. Forţa majoră
18.1 Forţa majoră este constatată de o autoritate competentă.
18.2 Forţa majoră exonerează părţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.
18.3 Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.
18.4 Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.
18.5 Dacă forţa majoră acţionează sau se estimează că va acţiona o perioadă mai mare de 30 zile, fiecare parte va avea dreptul să notifice celeilalte părţi încetarea de plin drept a prezentului contract, fără ca vreuna din părţi să poată pretinde celeilalte daune-interese.

19. Soluţionarea litigiilor
19.1 Achizitorul şi Furnizorul vor face toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu îndeplinirea contractului.
19.2 Dacă, după 5 de zile de la începerea acestor tratative, Achizitorul şi Furnizorul nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze de către instanţele judecătoreşti competente din România.

20. Limba care guvernează contractul
20.1  Limba care guvernează contractul este limba română.

21. Comunicări
21.1 Orice comunicare între părţi, referitoare la îndeplinirea prezentului contract, trebuie să fie transmisă în scris. Orice document scris trebuie înregistrat atât în momentul transmiterii cât şi în momentul primirii.
21.2 Comunicările între părţi se pot face şi prin telefon, fax sau e-mail cu condiţia confirmării în scris a primirii comunicării.

22 Legea aplicabilă contractului
22.1 Contractul va fi interpretat conform legilor din România.

23. Clauza Anticorupție
23.1 În cadrul prezentului Contract, Furnizorul se angajează și garantează că respectă și va respecta pe întreaga durată a acestuia toate legile și reglementările române aplicabile privind corupția și traficul de influență, precum și orice legi sau reglementări relevante aplicabile oricăreia dintre părți („Legea/legile anticorupție").
23.2 În cadrul prezentului Contract, Furnizorul va determina directorii săi, agenții, principalii acționari care dețin, direct sau indirect, 25% sau mai mult din capitalul social sau drepturile de vot, angajații, precum și orice terț care acționează în numele acestuia („Persoane asociate"), să se conformeze obligațiilor menționate mai sus. În acest scop, Furnizorul se angajează să-i determine pe terții care acționează în numele său pentru aplicarea/realizarea prezentului Contract să asigure, contractual, respectarea acelorași obligații din prezentul Contract.

23.3 În eventualitatea nerespectării de către Furnizor a dispozițiilor prezentului articol, acesta va implementa, pe propria cheltuială, măsuri suficiente de corecție.
23.4 Prezentul articol este considerat o condiție esențială a prezentului Contract.
23.5 Părțile sunt de acord că Achizitorul poate, pe propria cheltuială, pe întreaga durată a Contractului, să auditeze, de câte ori este necesar, modul în care Furnizorul respectă prevederile prezentului articol. Acest audit va fi realizat de către o societate externă, desemnată de Achizitor.
23.6 În scopul efectuării auditului, Furnizorul se angajează să coopereze pe deplin, fără rezervare și cu bună-credință, inclusiv prin acordarea accesului firmei externe numite de Achizitor la toate documentele, instrumentele, resursele și angajații ce vor fi supuși/supuse auditului (acest audit fiind limitat la respectarea dispozițiilor prezentului articol).
23.7 În cazul în care din raportul de audit rezultă nerespectarea de către Furnizor a dispozițiilor prezentului articol, Achizitorul poate rezilia sau suspenda Contractul sau poate solicita ca Furnizorul să pună în aplicare, pe propria cheltuială, în termen de 30 de zile de la data livrării raportului de audit, un plan de măsuri care să conțină măsuri corective suficiente.
23.8 În plus, Furnizorul se angajează să furnizeze, la prima solicitare a Achizitorului, orice informații solicitate de acesta cu privire la respectarea prezentului articol și să informeze Achizitorul cu privire la orice încălcare sau suspectare a unei încălcări, de către el însuși sau o Persoană asociată, a unei legi anticorupție în ceea ce privește derularea prezentului Contract.
23.9 În cazul unei încălcări a dispozițiilor de mai sus, Achizitorul poate suspenda sau rezilia automat prezentul Contract, după cum consideră de cuviință, fără a fi obligat să fi solicitat anterior Furnizorului să implementeze măsuri corective.
23.10 Achizitorul va notifica Furnizorul cu privire la reziliere sau suspendare prin scrisoare recomandată cu confirmare de primire. Încetarea/rezilierea sau suspendarea se va produce fără intervenția instanței, de drept, cu efect imediat de la data înscrisă pe confirmarea de primire ca fiind data livrării notificării, fără ca Achizitorul să datoreze Furnizorului vreo despăgubire și fără afectarea dreptului Achizitorului de a solicita plata unor eventuale daune-interese.

24. PROTECTIA DATELOR CU CARACTER PERSONAL. 
24.1 „Date Personale" inseamna orice informatii privind o persoana fizica identificata sau identificabila; o persoana fizica identificabila este o persoana care poate fi identificata, direct sau indirect, in special prin referire la un element de identificare, cum ar fi un nume, un numar de identificare, date de localizare, un identificator online, sau la unul sau mai multe elemente specifice, proprii identitatii sale fizice, fiziologice, genetice, psihice, economice, culturare sau sociale.
24.2. In cazul in care Partile transmit sau pun la dispozitia celeilalte Parti orice Date Personale, acestea se obliga sa proceseze respectivele Date Personale in conformitate cu legislatia in vigoare si aplicabila, inclusiv cu Regulamentul UE privind protectia persoanelor fizice in ceea ce priveste prelucrarea datelor cu caracter personal si privind libera circulație a acestor date (“Regulamentul UE 2016/679”), orice norme, regulamente, ordine si standarde, astfel cum acestea pot fi modificate periodic.
24.3. Partile declara si se obliga sa ia toate masurile de precautie rezonabile pentru a asigura securitatea si prevenirea oricaror distrugeri, pierderi, modificari, dezvaluiri, achizitii sau accesari ilegale sau neautorizate cu privire la Datele Personale. Cu toate acestea, in cazul in care Datele Personale furnizate de catre Parti au fost accesate sau obtinute de o persoana neautorizata, Partile vor notifica imediat cealalta Parte cu privire la un astfel de incident si vor coopera in vederea luarii oricaror masuri considerate necesare pentru atenuarea oricarei pierderi sau daune provocate de un astfel de acces neautorizat.
24.4. Partile vor lua toate masurile rezonabile si necesare pentru a asigura ca toti angajatii, agentii, partenerii si subcontractantii acestora respecta aceaste clauze ori de cate ori prelucreaza orice Date Personale ca parte a acestui contract.

Părţile au încheiat azi ..................... prezentul contract în două exemplare, câte unul pentru fiecare parte.    


                      ACHIZITOR,	 	   			FURNIZOR,

…………………………………………..                                            ...................................................

